Source: http://mikkeli.cloudnc.fi/fi-FI/Toimielimet/Lupa_ja_valvontajaosto/Kokous_1452020/Oikaisuvaatimus_maisematyolupa_lupatunnu(30297)
Timestamp: 2020-05-25 09:01:21+00:00
Document Index: 13831807

Matched Legal Cases: ['§ 121', '§ 121', '§ 121', '§ 1', '§ 1', '§ 121']

Oikaisuvaatimus, maisematyölupa, lupatunnus 20-0114-MT, § 121 | Mikkeli
Oikaisuvaatimus, maisematyölupa, lupatunnus 20-0114-MT, § 121
MliDno-2020-702
Hannu Ahonen, rakennustarkastaja
Naapurikiinteistön omistajat ovat tehneet oikaisuvaatimuksen rakennustarkastajan päätöksestä 17.3.2020 § 121, jolla UPM Kymmene Oyj:Metsälle on myönnetty maisematyölupa puiden kaatoon Suomenniemellä Kiesilän kylässä olevalta tilalta Käpylä, kiinteistötunnus 491-502-0001-0120, osoite Kukaskoskentie 917. Oikaisuvaatimus on tehty maankäyttö- ja rakennuslain mukaisessa määräajassa ja sen tekijöillä on naapurikiinteistön omistajina oikeus hakea muutosta päätökseen.
Oikaisuvaatimuksen mukaan naapurit vastustavat avohakkuuta karttaan merkityillä kuvioilla 25.1, 25.2 ja 26, 26.1 ja 26.3 seuraavilla perusteilla. Kuvioiden tarkoittama maa-alue on osa Käpylän rantakaava-aluetta ja toimii käytännössä kyseisten rantatonttien maisemallisena ja liikenteellisenä suoja-alueena. Mikäli puiden kaataminen tehtäisiin nyt annetun päätöksen mukaisesti uudistushakkuuna/päätehakkuuna ts. avohakkuuna, se tarkoittaisi käytännössä alueen hakkaamista paljaaksi raiskioksi ja turmelisi maankäyttö- ja rakennuslain 140 §:ssä tarkoitetulla tavalla Käpylän rantakaava-alueen maisemakuvan. Avohakkuuna toteutettava puiden kaataminen aiheuttaisi myös tonttien puustolle selkeän kaatumisvaaran niiden joutuessa alttiiksi tuulille. Tästä puolestaan seuraisi jatkuva vaara tonttien ja suunnitellun avohakkuualueen välissä kulkevalle sähkölinjalle.
Naapurit ovat valmiita hyväksymään enintään kasvatus- tai harvennushakkuun tai niitä vielä kevyemmän ylispuuhakkuun mainituilla kuvioilla.
Naapurit ovat esittäneet samat näkökohdat jo kuulemisvaiheessa tekemässään muistutuksessa. Luvan hakija on antanut muistutuksen johdosta liitteenä olevan vastineen. Sen mukaan uudistettavaksi suunnitellut kuviot ovat vanhaa metsää, jonka harventaminen ei ole järkevää. Mikäli alueelle tulee myrsky-, lumi- tai muita tuhoja joutuu yhtiö miettimään tarkemmin, miten puustoa olisi viisainta käsitellä. Yhtiön mukaan tällä hetkellä ei ole maastosuunnittelua tehty oikaisuvaatimukessa tarkoitetulla alueella. Mikäli hakkuita suunnitellaan, yhtiö on luvannut olla yhteydessä naapureihin ja kertoa hakkuusuunnitelmista tarkemmin.
Maankäyttö- ja rákennuslain 128 § 1 momentin mukaan maisemaa muuttavaa maanrakennustyötä, puiden kaatamista tai muuta näihin verrattavaa toimenpidettä ei saa suorittaa ilman lupaa:
ranta-asemakaava-alueella, jos ranta-asemakaavassa niin määrätään;
yleiskaava-alueella, jos yleiskaavassa niin määrätään, lukuun ottamatta puiden kaatamista yleiskaavassa maa- ja metsätalousvaltaiseksi alueeksi osoitetulla alueella; eikä
Lain voimaantulossäännöksen mukaan kaavoihin, jotka ovat tulleet voimaan ennen tämän lain voimaantuloa (1.5.2017), sovelletaan tämän lain voimaan tullessa voimassa ollutta 128 §:ää. Sen mukaan rantakaavan/ranta-asemakaavan alueella hakkuut edellyttivät maisematyölupaa.
Saman lain 140 § 1 momentin mukaan alueella, jolla on voimassa asemakaava tai yleiskaava, maisematyölupa on myönnettävä, jollei toimenpide vaikeuta alueen käyttämistä kaavassa varattuun tarkoitukseen taikka turmele kaupunki- tai maisemakuvaa.
Käpylän tila on rantakaava-alueella, jolla puiden kaataminen edellyttää maisematyölupaa. Kaavassa alue, jolla hakkuita on tarkoitus suorittaa, on merkitty metsätalousalueeksi.
Suunniteltujen toimenpiteiden ei voi katsoa vaikeuttavan alueen käyttämistä kaavassa varattuun tarkoitukseen taikka turmelevan kaupunki- tai maisemakuvaa. Lupapäätöksen kumoamiselle tai muuttamiselle ei ole perusteita.
Lupa- ja valvontajaosto päättää edellä esitetyn perusteella hylätä oikaisuvaatimuksen rakennustarkastajan päätöksestä 17.3.2020 § 121, jolla UPM Kymmene Oyj Metsälle on myönnetty maisematyölupa puiden kaatoon Suomenniemellä Kiesilän kylässä olevalta tilalta Käpylä, kiinteistötunnus 491-502-0001-0120.
Oikaisuvaatimuksen tekijät, UPM-Kymmene Oyj
Liite Lvj Päätös maisematyölupa Kiesilä.pdf (pdf, 129 kt)
Liite Lvj Asemapiirustus.pdf (pdf, 332 kt)
Liite Lvj Karttaote.pdf (pdf, 5678 kt)
Liite Lvj Oikaisuvaatimus Suomenniemi.pdf (pdf, 160 kt)
Liite Lvj Huomautus Suomenniemi.pdf (pdf, 170 kt)
Liite Lvj Hakijan vastine Suomenniemi.pdf (pdf, 126 kt)
Oikaisuvaatimukseen annettuun päätökseen saa hakea muutosta valittamalla vain se, joka on tehnyt oikaisuvaatimuksen.
Jos hallintopäätöstä on oikaisuvaatimusmenettelyssä muutettu tai se on kumottu, oikaisuvaatimukseen annettuun päätökseen saa kuitenkin hakea muutosta valittamalla myös maankäyttö- ja rakennuslain (132/1999) 192.2 §:n perusteella:
se, jonka oikeuteen, velvollisuuteen tai etuun päätös välittömästi vaikuttaa,
kunnan jäsen, sekä
kunta ja naapurikunta, jonka maankäytön suunnitteluun päätös vaikuttaa
Valitus on tehtävä 30 päivän kuluessa päätöksen antamisesta. Päätöksen antopäivä on kirjattu kohtaan tiedoksianto asianosaiselle.
Päätös on annettu maankäyttö- ja rakennuslain (132/1999) 198 §:n mukaisesti julkipanon jälkeen, jolloin sen katsotaan tulleen asianomaisten tietoon.